ལས་བྱང་ངག་འདོན་ཉི་ཟླ་སྒྲོན་མེ་བཞུགས་སོ། །

༄༅། །གདོད་མའི་ཡེ་བཞུགས་མགོན་པོ་ལ། །ཡེ་གྲོལ་ངང་དུ་ཕྱག་འཚལ་ལོ། །དེ་མཉེས་མཆོད་པའི་ལས་ཀྱི་རིམ། །རྡོར་སེམས་ཐུགས་ཀྱི་འཕྲིན་ལས་ནི། །དབེན་ཞིང་ཉམས་དགའི་ས་
གནས་སུ། །ཕྱི་ནང་གསང་གསུམ་མཆོད་རྫས་དང་། །སྨན་རཀ་གཏོར་མ་རྒྱ་ཆེན་བཤམས། །ཏིང་འཛིན་དགོངས་པ་གསུམ་ལྡན་དང་། །ཐོག་མར་བགེགས་གཏོར་བྱིན་རླབས་ནི། །རཾ་ཡཾ་ཁཾ། ཨོཾ་ཨཱཿཧཱུྃ།
རཏྣའི་སྣོད་ཡངས་ཤིང་རྒྱ་ཆེ་བའི་ནང་དུ། ཁ་དོག་དྲི་རོ་ནུས་པ་ཕུན་སུམ་ཚོགས་པའི་གཏོར་མ་ཟག་མེད་བདུད་རྩིར་གྱུར། ཨོཾ་ཨཱཿཧཱུྃ། ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ།
ཨོཾ་སམྦྷ་ར་སམྦྷ་ར་ཧཱུྃ། ལན་གསུམ་གྱིས་བྱིན་གྱིས་བརླབས། དེ་ནས་བགེགས་གཏོར་བསྔོ་བ་ནི། མཆོད་སྦྱིན་གྱི་གཏོར་མ་འདི་ཉིད་ལྷན་ཅིག་སྐྱེས་པའི་འདྲེས་གཙོ་བྱས་པའི་འབྱུང་པོ་

༄༅། །བགེགས་རིགས་རྣམས་ལ་བསྔོའོ་ཞེས་པ་ནས་རྣལ་འབྱོར་བདག་ཅག་རྣམས་ཀྱི་ས་ལམ་གྱི་འགལ་རྐྱེན་བར་ཆད་ཐམས་ཅད་ཞི་ཞིང་། མཐུན་རྐྱེན་
ཐམས་ཅད་ཡིད་བཞིན་དུ་འགྲུབ་པའི་འཕྲིན་ལས་མཛོད་ཅིག བགེགས་བསྐྲད་པ་ནི། ཧཱུྃ། ང་ནི་ཡེ་ནས་རང་བྱུང་ཁྲོ་བོའི་སྐུ། །དུག་གསུམ་འདུལ་ཕྱིར་རབ་ཏུ་རྔམ་པའི་
གཟུགས༑ །ཡང་གསང་བླ་མེད་བསྒྲུབ་ལ་བར་གཅོད་ཅིང་། །སྐུ་གསུང་ཐུགས་རྟེན་དག་ལ་ཆགས་བྱེད་པའི། །འབྱུང་པོ་བགེགས་རིགས་དངོས་གྲུབ་འཕྲོག་བྱེད་རྣམས། །
གནས་འདིར་མ་འདུག་གཞན་དུ་འགྲོ་བར་གྱིས། །མི་འགྲོ་འདུག་ན་རྡུལ་ཕྲན་བཞིན་དུ་རློགས༔ ཨོཾ་ཧྲཱིཿ བཛྲ་ཀྲོ་དྷ་རཱ་ཛ་འབྱུང་པོ་ཨུ་ཙ་ཏ་ཡ་ཧཱུྃ་ཕཊ། ཧཱུྃ། ང་ནི་ཡེ་ནས་

མི་འགྱུར་ལྷ་ཡི་སྐུ། །སྣོད་བཅུད་སྣང་སྲིད་འཁོར་འདས་ཡེ་ནས་དག །བར་ཆད་འབྱུང་པོ་ཞེས་བྱའི་མིང་ཡང་མེད། །ཡེ་གྲོལ་ཆོད་ཉིད་ཀློང་དུ་མཚམས་བཅད་དོ། །ཨོཾ་ཧཱུྃ་སྭཱ་ཧཱ། འབྱུང་པོ་ཨུ་ཙ་ཏ་ཡ་ཧཱུྃ་ཕཊ།
ཧཱུྃ། བདག་ཉིད་བཛྲ་ཧེ་རུ་ཀ་སྐུ་མདོག་མཐིང་། །བ་སྤུའི་རྩེ་ནས་མེ་སྟག་ཚྭ་ཚྭ་འཕྲོས། །སྐུ་ཡི་ཆ་ལས་མཚོན་ཆའི་སྐར་མདའ་ཆད། །རྡོ་རྗེ་གྲི་གུག་གཏུན་ཤིང་རལ་གྲི་དང་། །འཁོར་ལོའི་རྩིབས་ལ་མེ་རི་
ལྔ་ཡིས་བསྐོར། །གནོད་བྱེད་ངར་འཛིན་བགེགས་རྣམས་བསྲུང་བར་འགྱུར། །ཨོཾ་བཛྲ་རཀྵ་རཀྵ་ཛྭ་ལ་རཾ་རཾ་རཾ་རཾ་རཾ། ན་མོ་ཐུགས་རྗེ་འགྲོ་བའི་དོན་ལ་རབ་བརྩོན་པའི། །ཆོས་རྗེ་བླ་མ་རྣམས་ལ་སྐྱབས་སུ་
མཆི༑ །མཆོག་ཐུན་དངོས་གྲུབ་རྣམ་གཉིས་སྟེར་མཛད་པའི། །ཡི་དམ་ལྷ་ཚོགས་རྣམས་ལ་སྐྱབས་སུ་མཆི། །ལེགས་ཉེས་སྟངས་འཛིན་དམ་ཚིག་རྗེས་གཅོད་པའི། །མཁའ་འགྲོ་ཆོས་སྐྱོང་རྣམས་ལ་སྐྱབས་
སུ་མཆིའོ།། ན་མོ། བདག་གིས་འགྲོ་བ་སེམས་ཅན་ཀུན་དོན་དུ། །སྨོན་འཇུག་བྱང་ཆུབ་མཆོག་ཏུ་སེམས་བསྐྱེད་ནས། །སེམས་ཅན་མ་བསྒྲལ་སྒྲོལ་དང་མ་གྲོལ་སྒྲོལ། །དབུགས་དབྱུང་མྱང་འདས་ཚད་མེད་
བཞི་ལ་འགོད།། ཧཱུྃ། རྡོ་རྗེ་སློབ་དཔོན་བརྩེ་བས་དགོངས་སུ་གསོལ། །གསང་བ་སྔགས་ཀྱི་རྒྱུད་ལས་རབ་གསུངས་པའི། །རྩ་བ་ཡན་ལག་དམ་ཚིག་མ་ལུས་ཀུན། །བདག་གིས་ཡང་དག་བླངས་ཤིང་བསྲུང་

༄༅། །བར་བགྱི།། ཧཱུྃ། རྩ་གསུམ་བླ་མ་གཤེགས་སུ་གསོལ། །སྤྱི་གཙུག་པད་ཟླའི་གདན་ལ་བཞུགས། །ལུས་ངག་ཡིད་གསུམ་གུས་ཕྱག་འཚལ། །ཕྱི་ནང་གསང་བའི་མཆོད་པ་
བཞེས༑ །བཅས་དང་རང་བཞིན་སྡིག་ཀུན་བཤགས། །འགྲོ་དོན་མཛད་ལ་རྗེས་ཡི་རང་། །ཨ་ཏི་བླ་མེད་ཆོས་འཁོར་བསྐོར། །མྱ་ངན་མི་འདའ་བསྐལ་བརྒྱར་བཞུགས། །དགེ་ཚོགས་བྱང་ཆུབ་ཆེན་པོར་བསྔོ།།
ཧཱུྃ༑ རང་གི་སྤྱི་གཙུག་པད་ཟླའི་གདན་སྟེང་དུ། །བཅོམ་ལྡན་རིགས་འདུས་རྡོ་རྗེ་སེམས་དཔའ་ནི། །སྐུ་མདོག་དཀར་པོ་རྡོ་རྗེ་དྲིལ་བུ་འཛིན། །ཞལ་གཅིག་ཕྱག་གཉིས་ལོངས་སྐུའི་ཆ་ལུགས་ཅན། །འཇའ་འོད་
ལྔ་ལྡན་ཀློང་ན་ལྷམ་མེར་བཞུགས། །དེ་ཡི་ཐུགས་ཀར་ཟླ་སྟེང་ཧཱུྃ་གི་མཐར། །ཡི་གེ་བརྒྱ་པ་ཤེལ་ཕྲེང་ལྟ་བུས་བསྐོར། །སྐུ་ཡི་ཆ་ལས་བདུད་རྩིའི་ཆུ་རྒྱུན་བབས། །སྒོ་གསུམ་སྡིག་སྒྲིབ་མ་ལུས་དག་པར་
བསམ༑ །ཡིག་བརྒྱ་བཟླ། སྡིག་སྒྲིབ་རྣག་ཁྲག་དུད་ཁུ་སྦལ་ལྕོང་གི །རྣམ་པར་འོག་སྒོ་རྐང་མཐིལ་གཉིས་ནས་ཐོན། །རང་ལུས་ཤེལ་སྒོང་དྲི་མ་མེད་ལྟར་གྱུར། །འོད་ཞུ་རང་དང་གཉིས་སུ་མེད་པར་བསྟིམ།།
འདིར་མཎྜལ་འཇུག ཧཱུྃ། བདག་ཉིད་རྡོ་རྗེ་ཕག་མོར་གསལ་བ་ཡི། །མདུན་གྱི་ནམ་མཁར་རིན་ཆེན་ཁྲི་སྟེང་དུ། །སངས་རྒྱས་ཀུན་ལས་ཐུགས་རྗེ་ལྷག་པའི་སྐུ། །རྩ་བའི་བླ་མ་རྡོ་རྗེ་ཐོད་ཕྲེང་རྩལ། །སྐུ་མདོག་

སྔོན་པོ་རྡོ་རྗེ་དྲིལ་བུ་འཛིན། །སྣ་ཚོགས་དར་དང་རིན་ཆེན་རུས་པས་བརྒྱན། །མཚོ་རྒྱལ་དཀར་མོ་གྲི་ཐོད་འཛིན་པས་འཁྱུད། །དེ་སྟེང་བརྒྱུད་པའི་བླ་མ་མཐོ་བརྩེགས་བཞུགས། །ཞལ་འཛུམ་བརྩེ་བས་བདག་
ལ་དགྱེས་པར་གཟིགས། །འགྲོ་བ་འདྲེན་པའི་བླ་མ་རིན་པོ་ཆེ། །བདག་ལ་དབང་བསྐུར་བྱིན་གྱིས་རློབས་མཛོད་ལ། །མཐའ་བྲལ་རྟོག་པ་འཆར་བར་བྱིན་གྱིས་རློབས། ། ཨོཾ་ཨཱཿཧཱུྃ། རྗེ་བཙུན་བླ་མ་རྣམ་
དག་ཆོས་ཀྱི་དབྱིངས། །འཁྲུལ་མེད་རྒྱ་ཆད་ཕྱོགས་ལྷུང་ཡེ་བྲལ་ངང་། །བློ་བྲལ་འཛིན་མེད་ཆོས་སྐུའི་བླ་མ་ལ། །གསོལ་བ་འདེབས་སོ་མཆོག་ཐུན་དངོས་གྲུབ་སྩོལ། །ཚོམ་བུ་འོད་ལྔ་ལྷུན་གྲུབ་ཕོ་བྲང་དུ། །
རང་རིག་དྭངས་མ་ལྔ་ལྡན་ལོངས་སྤྱོད་རྫོགས། །སྣང་བ་རང་གྲོལ་ལོངས་སྐུའི་བླ་མ་ལ། གསོལ་བ་འདེབས་སོ་འཇའ་ལུས་མངོན་འགྱུར་ཤོག །མི་མཇེད་སྟོང་གསུམ་འཇིག་རྟེན་གཞལ་ཡས་སུ། །སྣ་ཚོགས་
ཐབས་ཀྱིས་འགྲོ་བའི་དོན་ལ་བྱོན། །རང་སྣང་བླ་མ་སྤྲུལ་སྐུ་རིན་ཆེན་ལ། །གསོལ་བ་འདེབས་སོ་འཕྲིན་ལས་མཁའ་ཁྱབ་སྩོལ། །བླ་མ་དུས་གསུམ་སངས་རྒྱས་འགྲོ་བའི་མགོན། །བརྩེ་བའི་ཐུགས་རྗེས་
བདག་ཅག་རྣམས་ལ་སྐྱོབས། །འཁོར་བའི་མཚོ་ལས་ཐར་པའི་སྐམ་སར་དྲོངས། །ཉོན་མོངས་ཚ་གདུང་ཐུགས་རྗེའི་ཆར་གྱིས་སེལ། །དམ་པ་ཁྱེད་ཀྱི་ཐུགས་རྗེས་མ་གཟིགས་ན། །བདག་འདྲས་འབད་ཀྱང་

༄༅། །ཐར་བར་དཀའ་ལགས་པས། །སྡུག་བསྔལ་འཁོར་བའི་དྲྭ་བས་བཅིངས་པ་རྣམས། །ཡེ་གྲོལ་གདོད་མའི་ས་ལ་ཕྱིན་པར་མཛོད། །སྐྱེ་འཆི་འཁོར་བ་དུཿཁའི་རང་བཞིན་ལ། །སྒྲ་འོད་
ཟེར་གསུམ་རང་སྣང་རྩལ་འབྱོངས་ཏེ། །ཀ་དག་ལྷུན་གྲུབ་འོད་སྐུའི་སྦུབས་ཞུགས་ནས། །ཐོག་མའི་མགོན་པོ་ཉིད་དང་མཚུངས་པར་མཛོད། ། ཨོཾ་ཨཱཿཧཱུྃ། ཀ་དག་གདོད་མའི་མགོན་མཆོག་ཀུན་ཏུ་
བཟང་༑ །ལྷུན་གྲུབ་རིག་པ་རང་ཤར་རྡོ་རྗེ་སེམས། །ཐུགས་རྗེ་མ་འགགས་དགའ་རབ་རྡོ་རྗེ་ལ། །གསོལ་བ་འདེབས་སོ་བྱིན་གྱིས་བརླབ་ཏུ་གསོལ། །རྫོགས་ཆེན་བསྟན་པའི་མངའ་བདག་ཤྲཱི་སིངྷ། །འཇའ་
ལུས་གཞོམ་གཞིག་བྲལ་བ་པདྨ་འབྱུང་། །མཁའ་འགྲོའི་གཙོ་མཆོག་མ་གཅིག་མཚོ་རྒྱལ་ལ། །གསོལ་བ་འདེབས་སོ་བྱིན་གྱིས་བརླབ་ཏུ་གསོལ། །གངས་ཅན་མུན་སེལ་རིག་འཛིན་རྒོད་ལྡེམ་ཞབས། །
ཐུགས་རྗེ་ཉིད་སྤྲུལ་གཏེར་སྟོན་གར་གྱི་དབང་། །བདེ་སྟོང་མངོན་གྱུར་ཉི་ཟླ་ཀློང་གསལ་ལ། །གསོལ་བ་འདེབས་སོ་བྱིན་གྱིས་བརླབ་ཏུ་གསོལ། །སྨིན་གྲོལ་ཡེ་ཤེས་དབང་གི་རྒྱལ་པོ་ཡིས། །གདུལ་བྱའི་རེ་བ་
སྐོང་མཛད་འཕྲིན་ལས་ཅན། །རིག་འཛིན་ཆེན་པོ་པདྨ་ཀུན་གསལ་དང་། །བཀའ་དྲིན་འཁོར་མེད་རྩ་བའི་བླ་མ་ལ། །གསོལ་བ་འདེབས་སོ་བྱིན་གྱིས་བརླབ་ཏུ་གསོལ། །དབྱིངས་རིག་སྒྱུ་འཕྲུལ་རྒྱལ་བ་

རིགས་ལྔ་དང་། །རང་སྣང་བདེ་སྟོང་ཌཱཀྐི་སྲུང་མའི་ཚོགས། །དམ་ཚིག་གཅིག་བསྡུས་རྡོ་རྗེ་མཆེད་ལྕམ་ལ། །གསོལ་བ་འདེབས་སོ་བྱིན་གྱིས་བརླབ་ཏུ་གསོལ། ཀུན་གཞི་ཀ་དག་སྒྱུ་མའི་གནས་ལུགས་
ཤེས༑ །ལྷུན་གྲུབ་སྣང་སྒྲོན་ལམ་རྟགས་མངོན་དུ་གསལ། །ཁྲེགས་ཆོད་ཐོད་རྒལ་ཟུང་འཇུག་སྐུ་འགྲུབ་སྟེ། །འཇའ་ལུས་འོད་སྐུ་རྡོ་རྗེ་འགྲུབ་པར་ཤོག། ཧཱུྃ། སྟོང་གསལ་ཀློང་ཡངས་ཆེན་པོའི་མཎྜལ་ལ། །
རང་རིག་ཡེ་ཤེས་གསལ་བའི་ཚོམ་བུ་བཀོད། །བླ་མ་ཁྱབ་བདག་ཆོས་ཀྱི་སྐུ་ལ་འབུལ། །བློ་འདས་མཐའ་བྲལ་དངོས་གྲུབ་སྩལ་དུ་གསོལ། །གསོལ་བ་འདེབས་སོ་བྱིན་གྱིས་བརླབ་ཏུ་གསོལ།། ཧཱུྃ། རང་
ལུས་འབྱུང་ལྔ་འདུས་པའི་མཎྜལ་ལ། །ཕུང་ཁམས་དབང་པོ་ལྔ་དག་ཚོམ་བུ་བཀོད། །བླ་མ་བདེ་ཆེན་ལོངས་སྤྱོད་སྐུ་ལ་འབུལ། །རང་སྣང་ལྷུན་གྲུབ་སྐུ་ཐིག་དངོས་གྲུབ་སྩོལ།། ཧཱུྃ། སྣོད་བཅུད་དག་པ་ཆེན་
པོའི་མཎྜལ་ལ། །རིན་ཆེན་སྣ་བདུན་གཏེར་བུམ་ཚོམ་བུ་བཀོད། །མ་འགག་རང་ཤར་སྤྲུལ་པའི་སྐུ་ལ་འབུལ། །ཐུགས་རྗེས་འགྲོ་འདུལ་དངོས་གྲུབ་སྩོལ་དུ་གསོལ།། ཧཱུྃ། སྐུ་གསུམ་བླ་མ་རྒྱ་མཚོ་ལ་སོགས་
བྱའོ།། ཨོཾ་ཨཱཿཧཱུྃ། སརྦ་པཉྩ་ཨ་མྲྀ་ཏ་ཧཱུྃ་ཧྲཱི་ཋཿ སྣོད་ཀ་པཱ་ལ་ཡངས་ཤིང་རྒྱ་ཆེ་བའི་ནང་དུ། བཅུད་ཡེ་ཤེས་ཀྱི་བདུད་རྩི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ། མ་ཧཱ་རཀྟ་ཛྭ་ལ་མཎྜལ་ཧཱུྃ་ཧྲཱི་ཋཿ ཨོཾ་ཨཱཿཧཱུྃ་མ་

༄༅། །ཧཱ་བ་ལིངྟ་བྷ་ལ་བ་ཏེ་གུ་་ས་མ་ཡེ་ཧཱུྃ་ཧྲཱི་ཋཿ སྟོང་གསུམ་ཀུན་ནས་དྲི་མཆོག་འབྱུང་གྱུར་པའི། །སྤོས་དང་སྨན་སྦྱར་ཆུ་གཙང་དག་པའི་ཁྲུས། །ཡིད་བཞིན་མཁའ་ལ་སྤྲིན་ཕུང་ཆར་
འབེབས་པའི། །མི་གཙང་དྲི་མའི་ཚོགས་ཀུན་དག་གྱུར་ཅིག །ཨོཾ་ཤུདྡྷེ་ཤུདྡྷེ་བི་ཤུདྡྷེ་ཤྭ་དྷ་ན་ཡེ་སྭཱ་ཧཱ༔ ཨོཾ་ཨཱཿཧཱུྃ། རྒྱལ་བ་སྲས་བཅས་མཆོད་འོས་མ་ལུས་པའི། །སྐུ་གསུང་ཐུགས་ཡོན་མི་བཟད་རྒྱན་འཁོར་
ལ༑ །ཚིམ་བྱེད་ཡིད་འོང་གསང་མཆོད་འདི་ཕུལ་བས། །འགྲོ་ཀུན་སྐུ་གསུམ་ཞིང་ཁམས་བསྒྲོད་པར་ཤོག །ཨོཾ་མ་ཧཱ་ཤུ་ནྱེ་ཏ་ཡ་ཛྙཱ་ན་བཛྲ་སྭཱ་བྷ་ཝ་ཨཏྨ་ཀྲོ་ཧཾ། ལན་གསུམ་བརྗོད། ཨོཾ་སམྦྷ་ར་སམྦྷ་ར་བི་མ་
ན་ས་ར་མ་ཧཱ་ཛཾ་བྷ་ན་ཀ་ར་ཧཱུྃ་ཕཊ༔ བྷྲཱུཾ་བི་ཤྭ་བི་ཤུདྡྷེ་སྭཱ་ཧཱ། བྷྲཱུཾ་ལས་བྱུང་བའི་གཞལ་ཡས་ཁང་ཆེན་པོ། །ཡེ་ཤེས་རང་སྣང་རྒྱན་དང་མཚན་ཉིད་རྫོགས། །ཨ་ཡིག་འོད་ཞུ་རིན་ཆེན་ཐོད་པའི་ནང་། །ཨོཾ་ཨཱཿཧཱུྃ་
གིས་མཆོད་རྫས་དཔག་མེད་གྱུར། །ཨོཾ་ཨ་ཧ་ར་ཨ་ཧ་ར་སརྦ་བི་དྷ་ར་པཱུ་ཙ་ཨཱཿཧཱུྃ། ཨརྒྷཾ་པཱ་དྱཾ་ནས་ཤཔྟ་ཨཱཿཧཱུྃ། ཧཱུྃ། ཆོས་དབྱིངས་རྣམ་དག་བདེ་ཆེན་ཕོ་བྲང་ནས། །སྐུ་གསུམ་བླ་མ་རིག་འཛིན་རྒྱ་མཚོའི་
ཚོགས༑ །སྐུ་གསུང་ཐུགས་ཀྱི་འོད་ཟེར་རབ་གཡོ་ཞིང་། བྱིན་རླབས་རྩལ་དབང་ཡེ་ཤེས་བྱིན་ཕོབ་ཅིག། ཧྲཱིཿ རང་ལུས་ཕུང་ཁམས་དག་པའི་དཀྱིལ་འཁོར་ནས། སྣང་སྟོང་ལྷ་སྐུ་ཡི་དམ་ཞི་ཁྲོའི་ཚོགས། །

དགྱེས་འཛུམ་འོད་དང་ཕྱག་རྒྱའི་རྣམ་རོལ་བསྒྱུར། །བདག་དང་གཉིས་མེད་མཐུན་པར་བྱིན་ཕོབ་ཅིག། ཧྲཱིཿ དུར་ཁྲོད་གནས་མཆོག་གསང་བའི་དཀྱིལ་འཁོར་ནས། །མ་ཚོགས་ཌཱཀྐི་དམ་ཅན་སྲུང་མའི་
ཚོགས༑ །ཞི་རྒྱས་དབང་དྲག་མངོན་སྤྱོད་ལས་ལ་བརྩོན། །ཕྲིན་ལས་རྣམ་བཞི་འགྲོ་འདུལ་བྱིན་ཕོབ་ཅིག །ཨོཾ་ཨཱཿཧཱུྃ་སརྦ་སིདྡྷི་ཕ་ལ་ཧཱུྃ་ཧཱུྃ་ཧཱུྃ། ཧྲཱིཿ སྐྱེ་མེད་མཁའ་དབྱིངས་སྤྲོས་དང་བྲལ། །སྣང་བའི་ངོ་བོ་
སྟོང་ཉིད་དང་། །གཟུང་འཛིན་ཀུན་རྟོག་ཀ་ནས་དག །པདྨ་རྒྱལ་པོས་འདི་སྐད་གསུངས། །དྷརྨཱ་དྷརྟུ་ཨཱཿཧྲཱིཿ ཧྲཱིཿ རང་ལུས་འབྱུང་ལྔ་འདུས་པའི་ཕུང་པོ་འདི། །མ་བཅོས་ཡེ་རྫོགས་གུ་རུ་པདྨའི་སྐུ། །སྐུ་
མདོག་དཀར་དམར་འོད་ཟེར་སྣ་ལྔ་འཕྲོ། །པཎ་ཞྭ་དམར་པོ་རྒོད་ཀྱི་ལྡེམ་འཕྲུ་ཅན། །མེ་ལོང་འོད་འཚེར་རཏྣའི་ཕོད་ཀྱིས་མཛེས། །རྡོ་རྗེ་རྩེ་ལྔ་སྐྱབས་སྦྱིན་ཚུལ་དུ་གདེངས། །མཉམ་གཞག་ཐོད་པ་ཡེ་ཤེས་བདུད་
རྩིས་གང་། །དྲི་མེད་རྡོ་རྗེ་སེམས་དཔའི་གསང་གོས་དཀར། །སྔགས་འཆང་ཆ་ལུགས་མཐིང་ནག་ཕོད་ཁས་བརྗིད། །སྐྱོན་མེད་རྣམ་དག་ཆོས་གོས་མཐང་ཤམ་དམར། །ཆོས་རྒྱལ་ཆ་ལུགས་ཟབ་བེར་ལྕམ་རྩེ་
གསོལ༑ །གྲུ་མོར་ཁ་ཊྭཱཾ་རྩེ་གསུམ་མི་མགོས་མཚན། །རྡོ་རྗེ་སྐྱིལ་ཀྲུང་མཚན་དཔེའི་གཟི་བརྗིད་འབར། །ཡེ་ཤེས་ལྔ་ལྡན་འཆི་མེད་གཞོམ་གཞིག་བྲལ། །འཇའ་ལུས་འབྱུང་བ་ལྔ་ལ་ཐོགས་པ་མེད། །བདེ་

༄༅། །ལེགས་ཀུན་འདུས་གུ་རུ་པདྨ་འབྱུང་། །རྒྱལ་བ་ཀུན་འདུས་ཉག་གཅིག་ཟང་ཐལ་ལ། །གློ་བུར་རྣམ་རྟོག་བར་ཆད་མིང་ཡང་མེད། །རང་སྣང་གསལ་སྟོང་སྒྱུ་མའི་ཚུལ་དུ་བསྒོམ།། ཧྲཱིཿ
གཡས་སུ་བདེ་བའི་དཔལ་སྟེར་མཁའ་འགྲོ་མ། །མནྡ་ར་བ་སྔོ་བསངས་གཞོན་ཚུལ་ཅན། །རུས་རྒྱན་ཕ་རོལ་ཕྱིན་དྲུག་རྣལ་འབྱོར་མ། །ཕྱེད་སྐྱིལ་ཐོད་པ་སྟོབ་ཅིང་ཆགས་ཚུལ་བཞུགས། །གཡོན་དུ་རྒྱལ་བའི་
ཡུམ་མཆོག་མཚོ་རྒྱལ་ད